**Šiaulių r. Raudėnų mokykla-daugiafunkcis centras**

**Veiklos kokybės įsivertinimo 2017 -2018 m. m. ataskaita**

**Sritis: 3 Ugdymo(si) aplinkos**

|  |  |  |  |  |
| --- | --- | --- | --- | --- |
| Rodiklis | Įsivertinimo instrumentas | Lygmuo | Privalumai | Trūkumai |
| mokytojai | tėvai | mokiniai |
| 3.1.1. Įranga ir priemonės | anketavimas – mokiniai, mokytojai, tėvai [www.iqesonline.lt](http://www.iqesonline.lt/) | 2,8 | 3,5 | 2,5 | Visos trys respondentų grupės vertina trečiu ar aukštesniu lygiu mokykloje esančias mokymo priemones ir jų kiekį. Visi atsakiusieji pritaria, kad mokyklos įranga ir priemonės įrengtos kaip skatinanti mokymąsi aplinka, jos tikslingai panaudojamos ugdymo(si) tikslams pasiekti (trečias lygmuo). | Mokytojai ir mokiniai atsakė, kad tik kartais kuria mokymo priemones kartu (antras lygmuo).  |
| 3.1.2. Pastatas ir jo aplinka | anketavimas – mokiniai, mokytojai, tėvai [www.iqesonline.lt](http://www.iqesonline.lt/) | 3,4 | 3,5 | 2,8 | Visos trys respondentų grupės vertino trečiu lygiu mokyklos interjerą, pritarė, kad jis kuria gerą nuotaiką ir padeda susikaupti. Visi atsakiusieji pakankamai aukštai vertino mokyklos interjero estetiškumą (trečias lygis mokiniai, ketvirtas – tėvai ir mokytojai). | Mokiniai labai skirtingai atsakinėjo į klausimą ar įvairių paskirčių erdvės padeda susikaupti, skatina mokymą ir mokymąsi, improvizavimą ir kūrybą. 35% mokinių atsakė, kad dažnai, ir tiek pat galvoja, kad tai vyksta retai. Mokytojai galvoja, kad esamos mokyklos erdvės ne visada lengvai pritaikomos skirtingiems ugdymo(si) poreikiams. |
| 3.1.3. Aplinkų bendrakūra | anketavimas – mokiniai, mokytojai, tėvai [www.iqesonline.lt](http://www.iqesonline.lt/) | 2,5 | 3 | 2,9 | Visų trijų grupių respondentai sutinka, kad pakankamai dažnai mokykla dekoruojama mokinių darbais, rengiamos parodų ekspozicijos. Tėvai ir mokiniai atsakė, kad mokiniai yra pakankamai dažnai įtraukiami į klasės ir bendrų mokyklos erdvių dizainą, apipavidalinimą. Mokiniai mano, kad jie dažnai vertina, domisi, saugo savo ir kitų darbus, mokosi iš jų. | Mokytojų manymu, jie retai įtraukia mokinius į klasės ir bendrų mokyklos erdvių dizainą, apipavidalinimą.  |
| 3.2.1. Mokymasis ne mokykloje | anketavimas – mokiniai, tėvai [www.iqesonline.lt](http://www.iqesonline.lt/), dokumentų analizė – mokytojai  | 2 | 2,7 | 2,7 | Tėvų nuomone, išvykos ir ekskursijos vyksta dažnai, jie dažnai su savo vaiku jas aptaria, iš mokytojų jie dažnai gauna informaciją, kokia veikla bus vykdoma išvykų metu.  | Atlikus dokumentacijos analizę paaiškėjo, kad išvykos bei pamokos netradicinėse erdvėse vyksta ne dažniau kaip kartą per mėnesi ir tai atitinka antrą lygį. Mokiniai taip pat galvoja, kad jie išvykose dalyvauja tik kartais. Kartais yra vykdomi aptarimai po edukacinių išvykų. |
| 3.2.2. Mokymasis virtualioje aplinkoje | anketavimas – mokiniai, mokytojai [www.iqesonline.lt](http://www.iqesonline.lt/) | 3,5 |  | 2 | Ir mokytojai, ir mokiniai kompiuteriu mokykloje naudojasi ugdymo(si) tikslais (mokiniai – 76% , mokytojai – 100%). Pamokos metu mokytojai dažnai ir labai dažnai naudoja kompiuterį informacijai pateikti. | 76% mokinių patys kompiuteriu naudojasi pamokų metu tik kartais. |

**Šiaulių r. Raudėnų** **mokykla-daugiafunkcis centras**

**Rekomendacijos pasirinktos srities tobulinimui**

|  |
| --- |
| **Rodiklis:** 3.2.1. Mokymasis ne mokykloje |
| **1.Tikslas:** Organizuojant mokymąsi ne mokykloje plėtoti realiu pasaulio pažinimu pagrįstą ugdymą(si)  |
| **1.1.Uždavinys:** Atsižvelgiant į mokyklos veiklos kokybės įsivertinimo rezultatus koreguoti mokyklos strateginį planą, rengti metinį veiklos bei ugdymo planus, siekti kryptingo ir reguliaraus mokyklos erdvių ir kaimo teritorijos naudojimo ugdymui |
| **Priemonės** | **Rezultatai** | **Pasiekimo laikas** | **Atsakingi/kiti dalyviai** |
| Planuojant ugdymo turinį mokyklos edukacinių erdvių panaudojimo ir edukacinių išvykų planavimą fiksuoti mokytojų ilgalaikiuose planuose, neformaliojo švietimo programose.  | Planingai organizuojamos ugdymo veiklos netradicinėse erdvėse | 2018 m. | Mokytojai |
| Organizuoti 2 seminarus ir 2 diskusijas su kaimo institucijų atstovais dėl edukacinių erdvių kūrimo, jų panaudojimo galimybių. | Mokytojai patobulins profesinę kompetenciją, bus bendradarbiaujama su kaimo įstaigų darbuotojais | 2018 m. sausio–kovo mėn. | DirektoriusMetodinė taryba |
| Parengti ir įgyvendinti integruoto mokymo projektą “Saulės motyvas žmogaus ir gamtos būtyje”, skatinant veiklas organizuoti netradicinėse erdvėse, vykdyti stebėjimus, bandymus ir t.t. | Organizuojamas įtraukiantis, socializuojantis, kūrybiškas ugdymas | 2018 m. sausio–kovo mėn. | Metodinė taryba Mokytojai |
| Dalykų mokytojams pagal atskirą grafiką ne mažiau kaip vieną pamoką per mėnesį vesti už mokyklos sienų išnaudojant netradicines mokyklos ir kaimo erdves. | Ugdomoji veikla glaudžiau siesis su praktiniu gyvenimu, pamokos taps įdomesnės, įtraukiančios į veiklas | 2017–2018 m. m..2018–2019 m. m. | Metodinė taryba Mokytojai |
| **1.2.Uždavinys:** Siekti prasmingos ugdymo turinio programų integracijos plėtojant mokymosi be sienų (edukacinių išvykų ir mokymo virtualioje aplinkoje) galimybes |
| **Priemonės** | **Rezultatai** | **Pasiekimo laikas** | **Atsakingi/kiti dalyviai** |
|  Dalyvauti respublikiniame projekte “Neformaliojo vaikų švietimo paslaugų plėtra” (koordinatoriai – Lietuvos mokinių neformaliojo švietimo centras, Europos Sąjungos lėšos) | Sėkmingai organizuojamas ugdymo procesas, kūrybiškos ir šiuolaikiškos pamokos | 2018-02–2019-02 | DirektoriusMetodinė taryba |
| Parengti ir įgyvendinti edukacinių išvykų ir pažintinių dienų planą 1–10 klasių mokiniams “Mokykla be sienų”  | Bus planingai organizuojamos edukacinės išvykos ir pažintinės dienos | 2018 m. gruodžio mėn. | Metodinė taryba |